Svaki treći američki srednjoškolac u ljubavnoj je vezi koju prati nasilje
Nakon što joj je kćer ubijena od strane bivšeg mladića, Lynne Russell odlučila je nešto poduzeti
Lynne Russell osnovala je DASH - što je kratica za Dating Abuse Stops Here – organizaciju koja nastoji spriječiti nasilje koje zna pratiti ljubavne veze američkih srednjoškolaca Srednjoškolske su veze prolazne. Tek se neke razviju u pravu ljubav dok neke – barem u Americi – završe i nasilno. Prema jednom istraživanju, svaki treći američki srednjoškolac iskusit će ljubavnu vezu koja će, na žalost, uključivati i element nasilja. Nakon što joj je kćer ubijena od strane bivšeg mladića, jedna je američka majka odlučila nešto poduzeti. Siobhan Russell imala je šesnaest godina kada je počela hodati sa svojim mladićem. Tri godine kasnije, on ju je ubio. "Siobhan je odustala napustila školu tri mjeseca prije mature, zbog te veze. Ali, onda se predomislila i htjela se vratiti u školu, vidjela je da je pogriješila. Ostavila je tog mladića. Maturirala je s odličnim uspjehom. No, onda je ipak otišla posjetiti svog bivšeg dečka i on ju je – na Uskrs 2009. – ubio." Riječi su to Lynne Russell, majke Siobhan Russell, koja je tek kasnije pronašla stotine e-mail i tekst poruka koje svjedoče o problemima koje je njezina kćer imala s bivšim dečkom. Zbog toga je osnovala DASH - što je kratica za Dating Abuse Stops Here – organizaciju koja nastoji spriječiti nasilje koje zna pratiti ljubavne veze američkih srednjoškolaca. "Željeli smo ovom pričom uputiti mladima poruku. Informiramo ih o nasilju, posebno o nasilju koje se zna dogoditi između mladića i djevojke – bilo da je riječ o emocionalnoj, seksualnoj ili fizičkoj agresiji." "Kada promatrate osobu koja je nasilna u takvoj vezi, vrlo je teško s njim prekinuti. U prosjeku, treba vam 6 ili 7 pokušaja da se s njim rastanete." Megan Wray išla je školu sa Siobhan Russell. I njezin je mladić bio nasilan: "Vjerovala sam da se može promijeniti. Pokušavala sam ali se on nije popravljao. Na kraju sam se pokušala udaljiti od njega, ne viđati ga, ali on me stalno opsjedao. Kada sam mu rekla da ga konačno ostavljam, bila sam u društvu drugih prijatelja." Connie Kirkland radi na Sveučilištu George Mason i stručnjakinja je upravo za ovu problematiku. Ona kaže da je problem utoliko veći što mnoge djevojke – a ponekad i mladići – nisu niti svjesni da se nalaze u nasilnoj vezi: "Prvi korak je već to da partneru kažete da to ne bi smio raditi. Naime, mnogi mladi ljudi misle da se u vezi partner može ponašati kako ga je volja. Na primjer, opsjedati svoju djevojku tako što ćete joj slati 60 tekst-poruka dnevno – to nije ljubav. Ali, na početku veze, mladi ljudi misle da je to izraz ljubavi... A zapravo to je oblik kontrole i manipulacije drugom osobom. Connie Kirkland kaže da je tehnologija dovela do novih oblika nasilja. Problem je i u tome što mladi ljudi sve manje izravno komuniciraju. 'Na Facebooku, putem tekst-poruka ili elektronske pošte, mladi ljudi nekad kažu stvari koje u razgovoru nikad ne bi rekli' – kaže Connie Kirkland. Lynne Russell se nada da će web stranice www.datingabusestopshere.com poslužiti kao baza podataka o fenomenu nasilja u ljubavnim vezama mladih te da će tragična sudbina njezine kćerke biti pouka drugim djevojkama i mladićima.